CELEX: 32017R1586
Language: et
Date: 2017-09-19 00:00:00
Title: Komisjoni rakendusmäärus (EL) 2017/1586, 19. september 2017, millega muudetakse määrust (EÜ) nr 1067/2008, millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine ning kehtestatakse erand nõukogu määrusest (EÜ) nr 1234/2007

20.9.2017   
               
               
                  ET
               
               
                  Euroopa Liidu Teataja
               
               
                  L 241/12
               
            KOMISJONI RAKENDUSMÄÄRUS (EL) 2017/1586,
      19. september 2017,
      millega muudetakse määrust (EÜ) nr 1067/2008, millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine ning kehtestatakse erand nõukogu määrusest (EÜ) nr 1234/2007
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete turgude ühine korraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 esimese lõigu punkte a ja b,
      ning arvestades järgmist:
      
                  (1)
               
               
                  Komisjoni määrusega (EÜ) nr 1067/2008 (2) on avatud CN-koodi 1001 99 00 alla kuuluva muu kui kõrge kvaliteediga pehme nisu 3 112 030 tonni suurune üldine imporditariifikvoot määraga 12 eurot tonni kohta. Nimetatud üldine tariifikvoot hõlmab 38 853-tonnist alamkvooti Kanadast pärit pehme nisu importimiseks.
               
            
                  (2)
               
               
                  Vastavalt nõukogu otsusele (EL) 2017/38 (3) kiitis nõukogu heaks ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (edaspidi „leping“) ajutise kohaldamise.
               
            
                  (3)
               
               
                  Lepingu artikliga 2.4 on nähtud ette lepinguosalise territooriumilt pärit kaupadele kehtestatud tollimaksude vähendamine või kaotamine vastavalt lepingu 2-A lisas esitatud tariifide kaotamise tabelitele. Kõnealuse lisa punktis 9 on sätestatud seitsmeks aastaks CN-koodi 1001 99 00 alla kuuluva ja Kanadast pärit muu kui kõrge kvaliteediga pehme nisu importimisel tollimaksuvaba tariifikvoot 100 000 tonni. Kõnealuse lisa punktiga 6 on kehtestatud esimese aasta kohta üleminekueeskirjad.
               
            
                  (4)
               
               
                  Lepingule lisatud protokollis päritolureeglite ja päritolumenetluste kohta on kehtestatud päritolutõendi puhul kohaldatavad eeskirjad. Seetõttu tuleks kehtestada protokolliga kooskõlas olevad sätted päritolutõendi esitamise kohta.
               
            
                  (5)
               
               
                  Seepärast tuleks määrust (EÜ) nr 1067/2008 vastavalt muuta. Väljapakutud muudatusi tuleks kohaldada alates lepingu ajutise kohaldamise kuupäevast 21. septembrist 2017 ja seetõttu peaks käesolev leping jõustuma võimalikult kiiresti.
               
            
                  (6)
               
               
                  Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määrust (EÜ) nr 1067/2008 muudetakse järgmiselt.
      
                  1)
               
               
                  Artikkel 1 asendatakse järgmisega:
                  „Artikkel 1
                  1.   Erandina ühtsest tollitariifist kehtestatakse käesoleva määruse alusel avatava kvoodi raames imporditollimaks CN-koodi 1001 99 00 alla kuuluva, komisjoni määruse (EL) nr 642/2010 (*1) II lisas määratletud muu kui kõrge kvaliteediga pehme nisu suhtes.
                  2.   Kui käesolevas määruses nimetatud tooteid imporditakse käesoleva määruse artiklitega 2 ja 3 ette nähtud kogustest rohkem, kohaldatakse ühtset tollitariifi.
                  
                     (*1)  Komisjoni 20. juuli 2010. aasta määrus (EL) nr 642/2010, millega kehtestatakse nõukogu määruse (EÜ) nr 1234/2007 rakenduseeskirjad teraviljasektori imporditollimaksude osas (ELT L 187, 21.7.2010, lk 5).“"
						
               
            
                  2)
               
               
                  Artiklit 2 muudetakse järgmiselt:
                  
                              a)
                           
                           
                              lõige 1 asendatakse järgmisega:
                              „1.   CN-koodi 1001 99 00 alla kuuluva muu kui kõrge kvaliteediga pehme nisu importimiseks avatakse iga aasta 1. jaanuaril 3 073 177 tonni suurune tariifikvoot.
                              Tariifikvoodi raames maksustatakse importi määraga 12 eurot tonnilt.“
                           
                        
                              b)
                           
                           
                              lõige 2 asendatakse järgmisega:
                              „2.   2017.–2023. aastani avatakse CN-koodi 1001 99 00 alla kuuluva muu kui kõrge kvaliteediga pehme nisu Kanadast importimiseks iga aasta 1. jaanuaril 100 000 tonni suurune tariifikvoot (järjekorranumber 09.4124).
                              Erandina esimesest lõigust peab 2017. aasta tariifikvoodi kogus olema 27 778 tonni.
                              Import on tariifikvoodi piires tollimaksuvaba.“
                           
                        
            
                  3)
               
               
                  Artiklit 3 muudetakse järgmiselt:
                  
                              a)
                           
                           
                              lõige 1 asendatakse järgmisega:
                              „1.   Artikli 2 lõikes 1 osutatud tariifikvoot jaotatakse kolmeks alamkvoodiks:
                              
                                          —
                                       
                                       
                                          I alamkvoot (järjekorranumber 09.4123): 572 000 tonni Ameerika Ühendriikidest;
                                       
                                    
                                          —
                                       
                                       
                                          II alamkvoot (järjekorranumber 09.4125): 2 378 387 tonni kolmandatest riikidest, välja arvatud Kanada ja Ameerika Ühendriigid;
                                       
                                    
                                          —
                                       
                                       
                                          III alamkvoot (järjekorranumber 09.4133): 122 790 tonni kõikidest kolmandatest riikidest.“;
                                       
                                    
                        
                              b)
                           
                           
                              lõige 2 asendatakse järgmisega:
                              „2.   Kui aasta jooksul ilmneb, et I alamkvoodist on jäänud kasutamata olulisi koguseid, võib komisjon asjaomase kolmanda riigi nõusolekul ja määruse (EL) nr 1308/2013 artikli 229 lõikes 2 sätestatud menetlust kohaldades võtta vastu korra, millega kasutamata kogused kantakse üle teiste alamkvootide alla.“;
                           
                        
                              c)
                           
                           
                              lõikes 3 asendatakse sõnad „III alamkvoot“ sõnadega „II alamkvoot“.
                           
                        
            
                  4)
               
               
                  Artikli 4 lõige 2 asendatakse järgmisega:
                  „2.   Igal litsentsitaotlusel näidatakse täisarvudena kogus kilogrammides, mis ei või olla suurem kui
                  
                              —
                           
                           
                              artikli 3 lõikes 1 osutatud II alamkvoodi puhul asjaomase alamkvoodi kohta avatud üldkogus,
                           
                        
                              —
                           
                           
                              artikli 2 lõikes 2 osutatud kvoodi puhul ning artikli 3 lõikes 1 osutatud I ja III alamkvoodi puhul asjaomase kvoodi või alamkvoodi kohta sellel aastal avatud üldkogus.
                           
                        Impordilitsentsi taotluses ning impordisertifikaadis näidatakse üksainus päritolumaa.“
               
            
                  5)
               
               
                  Artiklis 8 lisatakse järgmine lõik:
                  „Erandina esimesest lõigust tuleb Kanadast pärit muu kui kõrge kvaliteediga pehme nisu liidus vabasse ringlusse laskmisel seada tingimuseks päritoludeklaratsiooni esitamine. Päritoludeklaratsioon esitatakse kaubaarvel või muus äridokumendis, milles päritolustaatusega toodet on kirjeldatud piisavalt täpselt, et seda oleks võimalik identifitseerida. Päritoludeklaratsioon esitatakse laiaulatusliku majandus- ja kaubanduslepingu (CETA) ühelt poolt Kanada ning teiselt poolt Euroopa Liidu ja selle liikmesriikide vahel (*2) protokolli päritolureeglite ja päritolumenetluste kohta 2. lisas.
                  
                     (*2)  ELT L 11, 14.1.2017, lk 23.“"
						
               
            Artikkel 2
      Käesolev määrus jõustub selle Euroopa Liidu Teatajas avaldamise päeval.
      Seda kohaldatakse alates 21. septembrist 2017.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 19. september 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 347, 20.12.2013, lk 671.
      
         (2)  Komisjoni 30. oktoobri 2008. aasta määrus (EÜ) nr 1067/2008, millega avatakse kolmandatest riikidest pärit muu kui kõrge kvaliteediga pehme nisu ühenduse tariifikvoodid ja sätestatakse nende haldamine ning kehtestatakse erand nõukogu määrusest (EÜ) nr 1234/2007 (ELT L 290, 31.10.2008, lk 3).
      
         (3)  Nõukogu 28. oktoobri 2016 aasta otsus (EL) 2017/38 ühelt poolt Kanada ning teiselt poolt Euroopa Liidu ja selle liikmesriikide vahelise laiaulatusliku majandus- ja kaubanduslepingu (CETA) ajutise kohaldamise kohta (ELT L 11, 14.1.2017, lk 1080).